Komission kertomus neuvostolle ja Euroopan parlamentille asetuksen (EY) N:o 2792/1999, sellaisena kuin se on muutettuna 16 päivänä maaliskuuta 2005 annetulla neuvoston asetuksella (EY) N:o 485/2005 siltä osin kuin on kyse alusten siirtämistä vuonna 2004 tsunami-hyökyaallosta kärsineisiin maihin koskevasta erityistoimesta, täytäntöönpanosta /* KOM/2006/0285 lopull. */





[pic] | EUROOPAN YHTEISÖJEN KOMISSIO | Bryssel 9.6.2006 KOM(2006) 285 lopullinen KOMISSION KERTOMUS NEUVOSTOLLE JA EUROOPAN PARLAMENTILLE asetuksen (EY) N:o 2792/1999, sellaisena kuin se on muutettuna 16 päivänä maaliskuuta 2005 annetulla neuvoston asetuksella (EY) N:o 485/2005 siltä osin kuin on kyse alusten siirtämistä vuonna 2004 tsunami-hyökyaallosta kärsineisiin maihin koskevasta erityistoimesta, täytäntöönpanosta TIIVISTELMÄ Neuvosto hyväksyi 16. päivänä maaliskuuta 2005 yksimielisesti asetuksen (EY) N:o 2792/1999 muuttamisesta siltä osin kuin on kyse alusten siirtämistä vuonna 2004 tsunami-hyökyaallosta kärsineisiin maihin koskevasta erityistoimesta annetun asetuksen (EY) N:o 485/2005. Muutetun asetuksen (EY) N:o 2792/1999 18 b artiklan 2 kohdassa säädetään, että komission on raportoiva Euroopan parlamentille ja neuvostolle tehdyistä alusten siirroista jäsenvaltioiden toimittamien tietojen perusteella. Tässä mainitun kohdan mukaisesti laaditussa kertomuksessa todetaan, että jäsenvaltiot eivät ole löytäneet ainoatakaan mahdollisuutta siirtää aluksia. Jäsenvaltiot ovat esittäneet komission tiedusteluihin antamissaan vastauksissa syyksi sen, ettei romutettavien alusten joukossa ole ollut sopivia aluksia, ettei aluksia ole ollut tarkoitus romuttaa tai etteivät alusten siirtoon tarjotut kannustimet ole olleet riittävän houkuttelevia. Sen vuoksi alusten siirtoja ei tehdä ennen mainitussa asetuksessa asetetun määräajan 30. kesäkuuta 2006 päättymistä. Tämän kertomuksen voidaan katsoa olevan muutetun asetuksen (EY) N:o 2792/1999 18 b artiklan 2 kohdan mukaisesti laadittu ensimmäinen ja lopullinen kertomus. KOMISSION KERTOMUS NEUVOSTOLLE JA EUROOPAN PARLAMENTILLE asetuksen (EY) N:o 2792/1999, sellaisena kuin se on muutettuna 16 päivänä maaliskuuta 2005 annetulla neuvoston asetuksella (EY) N:o 485/2005 siltä osin kuin on kyse alusten siirtämistä vuonna 2004 tsunami-hyökyaallosta kärsineisiin maihin koskevasta erityistoimesta, täytäntöönpanosta Tämä kertomus on laadittu asetuksen (EY) N:o 2792/1999, sellaisena kuin se on muutettuna 16 päivänä maaliskuuta 2005 annetulla neuvoston asetuksella (EY) N:o 485/2005 siltä osin kuin on kyse alusten siirtämistä vuonna 2004 tsunami-hyökyaallosta kärsineisiin maihin koskevasta erityistoimesta, 18 b artiklan 2 kohdan mukaisesti. Kyseisessä neuvoston yksimielisesti hyväksymässä asetuksessa laajennetaan kalastusalusten yhteisön kalastuslaivastosta julkisen tuen turvin poistamista koskeva mahdollisuus koskemaan myös aluksia, jotka voidaan siirtää tsunami-hyökyaallosta kärsineisiin maihin asianomaisten kalastusta harjoittavien yhteisöjen hyödyksi. Sovittaakseen FAO:n toteamat tarpeet ja kolmansien maiden pyynnöt yhteen jäsenvaltioiden tarjoamien alusten kanssa komissio lähetti asianomaisille kolmansille maille kyselylomakkeen. Kyselylomakkeessa palautettiin mieliin asetuksessa täsmennetyt siirrettäviä aluksia koskevat rajoitukset. Samanaikaisesti komissio tiedusteli jäsenvaltioilta, kuinka paljon aluksia ne mahdollisesti voisivat tarjota. Sri Lanka pyysi 120 romutettavaa alusta, joiden kokonaispituus on 9–12 metriä. Komissio välitti jäsenvaltioille tiedon tästä pyynnöstä ja muistutti niitä useaan otteeseen velvollisuudesta raportoida viimeistään 30. syyskuuta 2005 tällaisista siirroista muutetun asetuksen (EY) N:o 2792/1999 (KOR-asetus, kalatalouden ohjauksen rahaväline) 18 b artiklan 1 kohdan mukaisesti. Jäsenvaltiot vastaavat alusten romuttamisesta KOR-asetuksen mukaisesti hyväksytyissä ohjelmissa. Kaikki ne 20 jäsenvaltiota, joilla on rantaviivaa ja jotka harjoittavat merikalastusta, ovat ilmoittaneet komissiolle, etteivät ne ole löytäneet ainoatakaan mahdollisuutta siirtää aluksia muutetun KOR-asetuksen mukaisesti. Jäsenvaltiot esittivät syyksi sen, ettei romutettavien alusten joukossa ollut sopivia aluksia, ettei aluksia ollut tarkoitus romuttaa tai etteivät alusten siirtoon tarjotut kannustimet olleet riittävän houkuttelevia. Koska alusten siirtoja ei tehdä ennen mainitussa asetuksessa asetetun määräajan 30. kesäkuuta 2006 päättymistä, tämän kertomuksen voidaan katsoa olevan muutetun KOR-asetuksen 18 b artiklan 2 kohdan mukainen loppukertomus.